Edward Sabine

Edward Sabine (14. lokakuuta 1788 Dublin – 26. toukokuuta 1883 East Sheen, Surrey) oli irlantilainen astronomi, ornitologi ja tutkimusmatkailija.

Hänen isänsä oli Joseph Sabine. Hänen äitinsä kuoli Edwardin ollessa kuukauden ikäinen. Hän opiskeli Marlowissa ja Woolwichin Kuninkaallisessa sotilasakatemiassa. Hän tavoitti lopullisen kenraalimajurin sotilasarvonsa vuonna 1859.

Sabine äänestettiin Royal Societyn jäseneksi 1818. Samana vuonna hän osallistui kapteeni John Rossin epäonnistuneelle retkelle Luoteisväylän löytämiseksi. 1819 hän osallistui komentaja William Edward Parryn Luoteisväyläretkelle.

Sabine teki elämäntyönsä pääasiassa astronomian ja geodesian piirissä. Hän tutki maapallon muotoa ja maan magneettikenttää. Pohjoisilla merialueilla hän tutki myös eläimiä, ja ensimmäisenä kuvaili ja nimesi tieteelle tiiralokin.

Lähteet 

Irlantilaiset ornitologit
Irlantilaiset tähtitieteilijät
Royal Societyn jäsenet
Copley-mitalin saajat
Vuonna 1788 syntyneet
Vuonna 1883 kuolleet